लक्ष्मण के मुताबिक साल 2015 के बाद से विदेशी दौरों पर सिर्फ धवन ही नहीं बल्कि टीम के कई खिलाड़ी अपने फॉर्म से जूझ रहे हैं। ऐसे में सिर्फ हर बार धवन को टीम से बाहर करना समझ से परे हैं। वहीं पहले टेस्ट में विराट कोहली की बल्लेबाजी की तारीफ करते हुए गावस्कर ने उनकी सफलता का श्रेय बल्ले की रफ्तार में बदलाव को दिया। चार साल पहले इंग्लैंड दौरे पर नाकाम रहे कोहली ने पहले टेस्ट में शतक जमाया हालांकि भारत को हार से नहीं बचा सके।